CELEX: 62017CN0371
Language: et
Date: 2017-06-19 00:00:00
Title: Kohtuasi C-371/17: Eelotsusetaotlus, mille on esitanud Bundesgerichtshof (Saksamaa) 19. juunil 2017 – Uber BV versus Richard Leipold

25.9.2017   
            
            
               ET
            
            
               Euroopa Liidu Teataja
            
            
               C 318/5
            
         Eelotsusetaotlus, mille on esitanud Bundesgerichtshof (Saksamaa) 19. juunil 2017 – Uber BV versus Richard Leipold
   (Kohtuasi C-371/17)
   (2017/C 318/08)
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitaja: Uber BV
   
      Vastustaja kassatsioonimenetluses: Richard Leipold
   
      Eelotsuse küsimused
   
   
               1.
            
            
               Kas ettevõtja, kes üürisõiduki teenust pakkuvate ettevõtjatega, kellel on õigus korraldada reisijatevedu, koostööd tehes pakub nutitelefoni tarkvararakendust, mille abil saavad kasutajad tellida üürisõiduki koos juhiga, osutab transpordivaldkonna teenust ELTL artikli 58 lõike 1 ja direktiivi 2006/123 (1) artikli 2 lõike 2 punkti d tähenduses, kui selle ettevõtja osutatav teenus on tihedalt seotud reisijateveo teenuse osutamisega, eelkõige kui ta
               
                           —
                        
                        
                           korraldab vahendatud sõidukite puhul nii hinnakujundust kui ka teenuse eest tasumist ja veotellimused täidetakse vastavalt tema koostatud tingimustele
                        
                     ning
               
                           —
                        
                        
                           reklaamib vahendatud sõidukeid oma nime all, kohaldades ühtset allahindlust?
                        
                     Kui Euroopa Kohus vastab esimesele küsimusele eitavalt:
            
         
               2.
            
            
               Kas taksoga reisijateveo konkurentsi- ja toimimisvõime säilitamise eesmärgil, võttes arvesse ajakohaseid transporditingimusi, on avaliku korra kaitse seisukohast vastavalt direktiivi 2006/123 artikli 16 lõikele 1 põhjendatud keelata sellise teenuse osutamine, nagu on kõne all käesolevas kohtuasjas?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT 2006, L 376, lk 36).